ddrg/super_eurlex huggingface dataset:
KIRJALLINEN KYSYMYS E-1435/02

esittäjä(t): Camilo Nogueira Román (Verts/ALE) neuvostolle

(23. toukokuuta 2002)

Aihe: Uusia terroritekoja Guatemalassa

Nobelin palkinnon saanut Rigoberta Menchú joutui palaamaan tänään Guatemalaan ollakseen läsnä yhteistyökumppaninsa Guillermo Ovallen hautajaisissa. Valtion suojelemat tai sallimat sissijoukot murhasivat Ovallen. Rigoberta Menchún henkeä on uhattu Guatemalassa. Sissijoukot

eivät kunnioita rauhansopimuksia ja jatkavat Guatemalan intiaaniväestön uhkailemista, nöyryyttämistä, pelottelua ja joukkomurhia. Mihin toimiin Euroopan unionin puheenjohtajavaltio on ryhtynyt Guatemalan hallituksen suhteen tällaisten terroritekojen lopettamiseksi? Aikooko se kohdistaa Guatemalan hallitukseen sanktioita asian johdosta?

Vastaus

(16.19. joulukuuta 2002)

1. Neuvosto on erittäin huolestunut kaikista uhkauksista ja hyökkäyksistä, jotka ovat kohdistuneet intiaaniväestön lisäksi myös tuomareihin ja oikeusviranomaisiin, ihmisoikeusaktivisteihin, toimittajiin ja poliittisiin johtajiin. Neuvosto on toistuvasti tuominnut tällaiset teot, sillä ne hidastavat oikeusvaltion periaatteen lujittamista, ja on kiirehtinyt Guatemalan hallitusta suojelemaan uhkausten ja hyökkäysten kohteeksi joutuneita sekä tutkimaan tapaukset, jotta syyllisten rankaisemiseksi voidaan ryhtyä oikeustoimiin. Guillermo Ovallen murhatapauksen osalta Yhdistyneiden Kansakuntien Guatemalassa olevan tarkkailijaryhmän (Minugua) suorittama tutkimus on osoittanut, että tapauksen ja rikoksen tekijöiden yleispiirteet vastaavat tavallisten rikollisten toimia. Koska kuitenkin useat muut tapaukset, joiden alunperin uskottiin olevan tavallisten rikollisten tekemiä, osoittautuivat myöhemmin poliittisiin motiiveihin perustuviksi, Minugua tarkastaa edelleen, ettei kaikissa virallisissa tutkimuksissa suljeta pois muita olettamuksia. Neuvosto seuraa sen tähden edelleen tiiviisti tätä tapausta varmistaakseen, että se tutkitaan kunnolla, ja vaatii vastuullisten tuomista oikeuden eteen.

2. Piispa Gerardin murhan neljännen vuosipäivän yhteydessä 24. huhtikuuta neuvosto ilmoitti jälleen Guatemalan hallitukselle olevansa huolestunut siitä, että ihmisoikeusjärjestöjen jäsenet, toimittajat ja oikeuslaitoksen edustajat joutuvat jatkuvan pelottelun, uhkailun ja väkivallan kohteeksi. Toukokuussa puheenjohtajavaltio Espanja ja useat EU:n suurlähettiläät ja avunantajavaltioiden kollegat osallistuivat varapresidentille osoitettuun selvityspyyntöön, jossa ilmaistiin huoli ihmisoikeuskysymyksistä ja erityisesti tällä alalla työskenteleviin kohdistuvista uhkauksista.

3. Neuvosto käy Guatemalan kanssa sekä kahdenvälisesti että San Josén vuoropuhelun puitteissa rakentavaa vuoropuhelua, joka koskee ihmisoikeuksien kunnioittamista ja rauhansopimusten täytäntöönpanoa.
KIRJALLINEN KYSYMYS E-2572/02 esittäjä(t): Kathleen Van Brempt (PSE) komissiolle. Syklamaatti kevytvirvoitusjuomissa.



Virallinen lehti nro 052 E , 06/03/2003 s. 0186 - 0187



KIRJALLINEN KYSYMYS E-2572/02 esittäjä(t): Kathleen Van Brempt (PSE) komissiolle (16. syyskuuta 2002) Aihe: Syklamaatti kevytvirvoitusjuomissa Alankomaiden elintarvikevirasto esitti hiljan vakavan varoituksen syklamaatin käytöstä kevytjuomissa. Virkaveljeni Alexander de Roo (Verts/ALE) esitti tästä aiheesta kirjallisen kysymyksen E-0051/02(1). Komissio kertoi vastauksessaan 22. helmikuuta 2002, ettei se suunnitellut syklamaatin käytön kieltämistä. Komissio ei myöskään pidä perusteltuna ylimääräisten merkintävaatimusten esittämistä. Jos komissio ei pidä tarpeellisena lisätä varoitusta merkintöihin, miten komissio aikoo siinä tapauksessa varoittaa kansalaisia syklamaatin liikakäytön riskeistä? Komissio tutkii, miten voidaan varmistaa, että syklamaatin saanti ei ylitä uutta ADI-arvoa esimerkiksi tarkistamalla sen käytölle asetettuja sallittuja rajoja ja sallimalla vaihtoehtoisten makeutusaineiden käyttö. Voiko komissio kertoa lähemmin näistä tutkimuksistaan? Mitä komissio tarkoittaa syklamaatin käytölle asetettujen sallittujen rajojen tarkistamisella? Mihin syklamaatin käytön vaihtoehtoihin komissio viittaa vastauksessaan kirjalliseen kysymykseen E-0051/02? Miten komissio aikoo edistää niiden käyttöä? (1) EYVL C 147 E, 20.6.2002, s. 236. David Byrnen komission puolesta antama vastaus (16. lokakuuta 2002) Kuten Alexander De Roon kirjalliseen kysymykseen E-0051/02 annetussa vastauksessa todetaan, komissio on tutkinut, miten voidaan varmistaa, ettei syklamaatin saanti ylitä uutta hyväksyttävää päiväsaantia (ADI) esimerkiksi tarkistamalla sen käytölle asetettuja sallittuja rajoja ja sallimalla vaihtoehtoisten makeutusaineiden käyttö. Komissio antoi 11. heinäkuuta 2002 ehdotuksen Euroopan parlamentin ja neuvoston direktiiviksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta(1). Ehdotuksen mukaan on määrä alentaa kevytjuomissa käytetyn syklamaatin sallittua määrää. Lisäksi ehdotetaan, että syklamaatin käyttö kielletään lisättyä sokeria sisältämättömissä leipomotuotteissa, purukumissa ja jäätelössä. Syklamaatin vaihtoehtona voidaan käyttää kaikkia muita hyväksyttyjä makeutusaineita. Edellä mainittuun direktiiviin ehdotetaan muutosta, jonka mukaan annetaan hyväksyntä uudelle makeutusaineelle: sukraloosille. Se voisi näin ollen tarjota uuden vaihtoehdon. Ehdotusta käsitellään parhaillaan parlamentissa ja neuvostossa. Jos nämä toimenpiteet toteutetaan, komissio odottaa, että kuluttajien syklamaatin saanti pysyy uuden ADI-arvon alapuolella. Edellä mainitussa direktiivissä säädetään joka tapauksessa, että jäsenvaltioiden on seurattava makeutusaineiden saantia, joten ADI-arvoa suuremmat saantitasot tulisivat näin havaituiksi. (1) KOM(2002) 375 lopullinen.
KIRJALLINEN KYSYMYS E-2819/02 esittäjä(t): Chris Davies (ELDR) komissiolle. Espanjan hallituksen vastaus komissiolle kysymykseen Espanjan kansallisten vesivarojen hallintasuunnitelmasta.



Virallinen lehti nro 092 E , 17/04/2003 s. 0200 - 0201



KIRJALLINEN KYSYMYS E-2819/02 esittäjä(t): Chris Davies (ELDR) komissiolle (8. lokakuuta 2002) Aihe: Espanjan hallituksen vastaus komissiolle kysymykseen Espanjan kansallisten vesivarojen hallintasuunnitelmasta Milloin komissio aikoo tehdä päätöksen, joka koskee Espanjan hallituksen heinäkuussa 2002 antamaa vastausta komission kysymyksiin Espanjan kansallisten vesivarojen hallintasuunnitelmasta? Onko komissio vakuuttunut Espanjan hallituksen vastauksesta? Onko komissiolla tarkoitus myöntää varoja rakennerahastoista tällä perusteella? Onko komissio vakuuttunut siitä, ettei suunnitelma vaikuta haitallisesti ympäristöön? Margot Wallströmin komission puolesta antamayhteinen vastauskirjallisiin kysymyksiin E-2708/02 ja E-2819/02 (25. lokakuuta 2002) Komissio sai Espanjan viranomaisilta vastauksen asiasta heinäkuun lopussa 2002. Toimitetut tiedot ovat yksityiskohtaisia ja teknisiä, ja komissio tutkii parhaillaan, kattaako toimitettu vastaus ympäristöasioiden pääosaston 23. toukokuuta 2002 lähettämässä kirjeessä pyydettyjä tiedot.
KIRJALLINEN KYSYMYS E-2136/02 esittäjä(t): Fernando Fernández Martín (PPE-DE) komissiolle. Haiti.



Virallinen lehti nro 092 E , 17/04/2003 s. 0111 - 0111



KIRJALLINEN KYSYMYS E-2136/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Haiti Voisiko komissio kertoa, mitä Haitia koskevia hankkeita on rahoitettu Euroopan unionin vuoden 2000 talousarviosta? Mikä oli kyseiselle maalle myönnetyn tuen kokonaismäärä vuoden 2000 aikana kaikki kohteet huomioon ottaen? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2002/02 esittäjä(t): Fernando Fernández Martín (PPE-DE) komissiolle. Namibia.



Virallinen lehti nro 092 E , 17/04/2003 s. 0109 - 0109



KIRJALLINEN KYSYMYS E-2002/02 esittäjä(t): Fernando Fernández Martín (PPE-DE) komissiolle (8. heinäkuuta 2002) Aihe: Namibia Voiko komissio tarkentaa, mitä Namibiaa koskevia hankkeita on rahoitettu Euroopan unionin talousarviosta vuonna 2000? Voiko komissio selvittää, mikä on kaiken tälle maalle annetun avun kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS P-1460/02 esittäjä(t): Bartho Pronk (PPE-DE) komissiolle. Jatkokysymys asetuksen 1408/71 10 artiklan a kohtaan liittyvästä liitteestä II a.



Virallinen lehti nro 052 E , 06/03/2003 s. 0073 - 0074



KIRJALLINEN KYSYMYS P-1460/02 esittäjä(t): Bartho Pronk (PPE-DE) komissiolle (21. toukokuuta 2002) Aihe: Jatkokysymys asetuksen 1408/71 10 artiklan a kohtaan liittyvästä liitteestä II a Esitin 15. huhtikuuta 2002 komissiolle kirjallisia kysymyksiä, joiden aiheena oli asetuksen 1408/71(1) 10 artiklan a kohdan liite II a (P-1119/02(2)). Komission jäsen Anna Diamantopoulou vastasi kysymyksiin 8. toukokuuta. Komissaari ei kuitenkaan vastannut tyhjentävästi esittämääni kysymykseen. Tämän vuoksi haluan näiden jatkokysymysten avulla pyytää uudelleen tyhjentävää vastausta, erityisesti kolmanteen kysymykseeni, joka koski mainittua lainausta ja sen esittämistä. Vastauksessaan kysymykseeni (P-1119/02) komissaari toteaa, että mitään virallista yhteydenpitoa ei ole ollut. Onko mahdollista, että ministeri on voinut päätellä epävirallisista lähteistä, mikä on komission kanta Wajong-korvauksen sisällyttämiseen kyseiseen liitteeseen? (1) EYVL L 149, 5.7.1971, s. 2. (2) EYVL C 205 E, 29.8.2002, s. 254. Anna Diamantopouloun komission puolesta antama vastaus (11. kesäkuuta 2002) Arvoisan parlamentin jäsenen kirjalliseen kysymykseen P-1119/02 antamassaan vastauksessa(1) komissio ilmoitti olevansa yhteydessä eri jäsenvaltioiden muun muassa Alankomaiden hallitusten asiantuntijoihin keskustellakseen yksityiskohtaisesti sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14. kesäkuuta 1971 annetun neuvoston asetuksen (ETY) N:o 1408/71(2) liitteen II a luetteloon kirjattujen sosiaaliturvaetuuksien erityispiirteistä. Yhteydenpito on edelleen käynnissä, eikä komissio ole tässä vaiheessa päättänyt suunnittelemansa ehdotuksen tarkasta sisällöstä. Komission mahdollista kantaa koskevat johtopäätökset, jotka Alankomaiden sosiaali- ja työllisyysasioista vastaava valtiosihteeri Hoogervorst on ilmeisesti tehnyt yksiköiden välisen yhteydenpidon perusteella, vaikuttavat näin ollen ennenaikaisilta. (1) EYVL C 205 E, 29.8.2002, s. 254. (2) EYVL L 149, 5.7.1971.
KIRJALLINEN KYSYMYS E-1866/02 esittäjä(t): James Fitzsimons (UEN) neuvostolle. ILOn lapsityöraportti.



Virallinen lehti nro 052 E , 06/03/2003 s. 0112 - 0112



KIRJALLINEN KYSYMYS E-1866/02 esittäjä(t): James Fitzsimons (UEN) neuvostolle (28. kesäkuuta 2002) Aihe: ILOn lapsityöraportti Voiko neuvosto kertoa, miten se aikoo vastata Euroopan unionin puolesta Kansainvälisen työjärjestön ILOn ensimmäiseen maailmanlaajuiseen lapsityöraporttiin, jonka hälyttävän arvion mukaan maailman arviolta 246 miljoonasta 517-vuotiaasta lapsityöläisestä lähes 180 miljoonan (73 %) uskotaan nyt työskentelevän pahimmissa lapsityön muodoissa, kuten vaarallisissa töissä ja jopa seksuaalisen hyväksikäytön ja lapsikaupan kohteina tai orjina ja velkaorjina? Vastaus (5. marraskuuta 2002) Neuvosto viittaa vastaukseen, jonka se antoi arvoisan parlamentin jäsenen samaan suullisena esittämään kysymykseen toukokuussa 2002.
KIRJALLINEN KYSYMYS E-1690/02

esittäjä(t): Ioannis Souladakis (PSE) neuvostolle

(12. kesäkuuta 2002)

Aihe: Etikantuotannon suojelu

Viinin yhteisestä markkinajärjestelystä annetussa neuvoston asetuksessa (EY) N:o 1493/1999(1) ei edellytetä eron tekemistä auringossa kuivatetuista rusinoista tehdyn etikan ja viinistä valmistetun etikan välillä. Päinvastoin, kyseisessä asetuksessa katsotaan viinistä peräisin oleva alkoholi sekä rusinoista valmistettu alkoholi yhdenvertaisiksi. Viime aikoina tietyt etikkaa viinistä tuottavat tahot ovat yrittäneet Euroopan unionin kautta määrätä rusinasta valmistetun etikan kaupalle rajoituksia sillä verukkeella, ettei se kuulu mainitun asetuksen soveltamisalaan.

1. Onko neuvosto havainnut mahdollisesti sellaisten toimien toteuttamista, joilla pyritään estämään rusinasta valmistetun etikan markkinoillepääsy?

2. Onko Euroopan unionin puolelta tutkittu riittävästi jäsenvaltioissa tuotettuja erilaisia etikkatyyppejä, jotta niitä voitaisiin suojella ja ne voitaisiin standardoida?

3. Aikooko neuvosto tehdä asiaa koskevia selvennyksiä kyseiseen asetukseen, jotteivät EU:ssa valmistetut eri etikkatyypit joutuisi kiistanalaisiksi?

4. Mihin toimiin neuvosto aikoo ryhtyä tämän todennäköisenä pidetyn ja epäoikeudenmukaisen näkymän torjumiseksi?

(1) EYVL L 179, 14.7.1999, s. 1.

Vastaus

(5. marraskuuta 2002)

Viinin yhteisestä markkinajärjestelystä 17. toukokuuta 1999 annetussa neuvoston asetuksessa (EY) N:o 1493/1999 ei viitata lainkaan muihin kuin viinistä, esimerkiksi rusinoista tai viinirypäleistä, valmistettuihin etikoihin. Asetuksen liitteessä I viinietikan määritelmäksi on nimittäin annettu etikka, joka on valmistettu ainoastaan viinin etikkakäymisellä.

Kyseisessä asetuksessa viini määritellään murskatuista tai murskaamattomista tuoreista rypäleistä tai rypäleen puristemehusta ainoastaan alkoholikäymisellä saaduksi tuotteeksi. Rusinoiden alkoholikäyminen ei siis tuota viiniä, ja rusinoista valmistettu etikka, jota ei ole määritelmän mukaisesti valmistettu viinistä, ei kuulu edellä mainitun asetuksen soveltamisalaan.

Siitä huolimatta kaikki etikat kuuluvat elintarvikkeiden merkintöjä ja esillepanoa koskevasta lainsäädännöstä 20. maaliskuuta 2002 annetun Euroopan parlamentin ja neuvoston direktiivin 2000/13/EY soveltamisalaan, jonka avulla yhteisö pyrkii varmistamaan kyseisiä tuotteita koskevien asianmukaisten tietojen antamisen kuluttajille.

Neuvosto ei sitä paitsi ole tietoinen arvoisan parlamentin jäsenen mainitsemista tapahtumista, eikä se ole vastaanottanut pyyntöjä käsitellä mainitunlaisia ongelmia. Joka tapauksessa neuvosto ei voi tehdä asiaa koskevia päätöksiä kuin komission ehdotuksesta, mikäli se katsoo, ettei nykyinen lainsäädäntö ole riittävä ja että etikoita koskevien erityissääntöjen käyttöönotto on tarpeellista ja tarkoituksenmukaista. Yhtään asiaa koskevaa säädösehdotusta ei ole tällä hetkellä suunnitteilla.
KIRJALLINEN KYSYMYS E-2599/02 esittäjä(t): Janelly Fourtou (PPE-DE) komissiolle. Tavaramerkkioikeudet Puolassa.



Virallinen lehti nro 092 E , 17/04/2003 s. 0190 - 0190



KIRJALLINEN KYSYMYS E-2599/02 esittäjä(t): Janelly Fourtou (PPE-DE) komissiolle (18. syyskuuta 2002) Aihe: Tavaramerkkioikeudet Puolassa Puolan valtiopäivien (parlamentin alahuoneen) pitäisi pian ratkaista kantansa lainmuutokseen, joka koskee alkoholijuomien määritelmiä ja nimityksiä ja joka tekisi puolalaisen Wyborowa-votkan tavaramerkistä yleisnimityksen (se on ollut jo useiden vuosien ajan asianmukaisesti rekisteröitynä Puolan tavaramerkkivirastossa sitä valmistavan Pernod Ricard oy:n omistaman Pomos Poznan -yrityksen nimissä). Päättäessään tästä lainmuutoksesta, Puolan valtiopäivät luopuisi hallituksen alkuperäisestä lakiesityksestä. Se toimisi vastoin Puolan liittymisestä Euroopan unioniin vastaavan ministeriön samoin kuin Puolan tavaramerkkiviraston ja Puolan parlamentin ylähuoneen suosituksia. Tämä näyttää olevan myös komission kanta. Itse asiassa tämän lainmuutoksen hyväksyminen merkitsisi, että tavaramerkki menettäisi tunnusomaiset piirteensä. Samalla siihen liittyvät yksinoikeudet häviäisivät. Näin ollen kuka tahansa voisi valmistaa Wyborowa-nimisiä alkoholijuomia. Tämänkaltainen tilanne loukkaisi Wyborowa-nimen nauttimaa suojaa sen sijaan, että vahvistaisi sitä. Mitä toimenpiteitä komissio aikoo toteuttaa Puolan valtiopäivien suhteen, jotta voitaisiin välttää immateriaalioikeuksien räikeä rikkominen maassa, joka käy liittymisneuvotteluja Euroopan unionin kanssa? Günter Verheugenin komission puolesta antama vastaus (31. lokakuuta 2002) Arvoisa parlamentin jäsen kiinnittää huomiota mahdollisuuteen, että Puolan valtiopäivät hyväksyisi uuden lain, jonka mukaan puolalaisen Wyborova-votkan tavaramerkistä tulisi yleisnimitys. Samoin kuin muidenkin liittymistä Euroopan unioniin hakevien maiden osalta komissio seuraa tarkoin Puolassa tapahtuvaa kansallisten säännösten ja määräysten vähittäistä mukauttamista yhteisön lainsäädäntöön. Tämä mukauttamistyö on kuitenkin valtava tehtävä, ja monilla aloilla se edellyttää intressiryhmien vastustuksen voittamista ja huomattavia suostuttelutaitoja. Tapauksessa, johon parlamentin jäsen viittaa, Puolan viranomaisille on asianmukaisesti ilmoitettu vaarasta, että yhteisön sääntöjen vastaisen lain hyväksymisellä voisi olla vakavia seurauksia. Komissio onkin tyytyväinen voidessaan ilmoittaa arvoisalle parlamentin jäsenelle, että Puolan valtiopäivät on ottanut saman kannan kuin Puolan hallitus ja Puolan parlamentin ylähuone ja että 13. syyskuuta 2002 lopullisesti hyväksytty laki on yhteisön oikeuden mukainen.
KIRJALLINEN KYSYMYS E-2007/02 esittäjä(t): Fernando Fernández Martín (PPE-DE) komissiolle. Niger.



Virallinen lehti nro 092 E , 17/04/2003 s. 0110 - 0110



KIRJALLINEN KYSYMYS E-2007/02 esittäjä(t): Fernando Fernández Martín (PPE-DE) komissiolle (8. heinäkuuta 2002) Aihe: Niger Voiko komissio ilmoittaa, mitä Nigeriä koskevia hankkeita Euroopan unionin vuoden 2001 talousarviosta rahoitetaan, ja määrittää tämän vuoden investoinnin kokonaismäärän? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-0776/02 esittäjä(t): Richard Corbett (PSE) komissiolle. Madagaskarin presidentinvaalit.



Virallinen lehti nro 092 E , 17/04/2003 s. 0022 - 0023



KIRJALLINEN KYSYMYS E-0776/02 esittäjä(t): Richard Corbett (PSE) komissiolle (18. maaliskuuta 2002) Aihe: Madagaskarin presidentinvaalit 1. Mikä on komission näkemys Madagaskarin presidentinvaaleista? 2. Onko komissio saanut edustajiensa välityksellä tai suoraan todisteita siitä, että virkakautensa päättävä presidentti Didier Ratsarika on syyllistynyt vaalivilppiin tai muihin väärinkäytöksiin? 3. Kuinka paljon avustusta Madagaskarin hallitus on saanut a) EU:n jäsenvaltioilta ja b) EU:lta? 4. Onko siihen sisältynyt vaaliapua varten kohdennettua avustusta? Poul Nielsonin komission puolesta antama vastaus (25. huhtikuuta 2002) Komissio pahoittelee joulukuussa 2001 pidettyjen presidentinvaalien jälkeisiä väkivaltaisuuksia. Se tukee Afrikan yhtenäisyysjärjestön ja Yhdistyneiden Kansakuntien välitysponnisteluja ja on antanut julistuksia, joissa asianomaisia osapuolia rohkaistaan aloittamaan demokraattinen vuoropuhelu ja osoittamaan maltillisuutta. Komissio saa päivittäin tietoja poliittisen tilanteen kehityksestä Antananarivossa sijaitsevan lähetystönsä välityksellä. Paikallisen vaalikonsortion komission lähetystölle toimittamissa vaalitarkkailuraporteissa todetaan vaaleissa tapahtuneen väärinkäytöksiä. Konsortion luvut ovat kuitenkin ristiriidassa virallisiin tietoihin nähden. Lisäksi tiedot ovat vajavaisia. Ei ole ollut mahdollista tehdä lopullisia päätelmiä vaalituloksista, koska vaaleissa ei ollut ulkopuolisia tarkkailijoita. Vuonna 2001 Madagaskar sai 46,4 miljoonaa euroa kehitysapua jäsenvaltioilta (Ranska, Saksa, Yhdistynyt kuningaskunta) ja 96,1 miljoonaa euroa yhteisöltä (josta 23 miljoonaa euroa Euroopan investointipankilta (EIP)). Kaksi jäsenvaltiota (Saksa ja Yhdistynyt kuningaskunta) on avustanut vaaliprosessia tukemalla paikallista vaalikonsortiota. Komissio ei ole tukenut vaaliprosessia. Se kuitenkin harkitsee mahdollisuutta antaa tukea, jos uudet vaalit pidetään. Tätä varten se ehdottaa, että Madagaskaria pidetään vuoden 2002 vaalien tarkkailua koskevassa budjettikohdassa ensisijaisena maana. Edellä esitetyn perusteella komissio lähetti Madagaskariin valtuuskunnan helmikuussa 2002 arvioidakseen erityisesti paikallisten vaalitarkkailijoiden tarvitsemaa apua. EU:n vaalitarkkailuvaltuuskuntaa käytetään luonnollisestikin vakiintuneita menettelyjä noudattaen, ja sen osallistumista edeltää vaalitutkimusvaltuuskunnan vierailu.